CELEX: 32012D0142
Language: lt
Date: 1329177600000
Title: 2012/142/ES: 2012 m. vasario 14 d. Tarybos sprendimas dėl Europos Sąjungos prisijungimo prie Jungtinių Tautų Europos ekonomikos komisijos taisyklės Nr. 29 „Suvienodintos nuostatos dėl transporto priemonių patvirtinimo, atsižvelgiant į komercinių transporto priemonių kabinos keleivių apsaugą“  Tekstas svarbus EEE

9.3.2012   
            
            
               LT
            
            
               Europos Sąjungos oficialusis leidinys
            
            
               L 71/1
            
         TARYBOS SPRENDIMAS
   2012 m. vasario 14 d.
   dėl Europos Sąjungos prisijungimo prie Jungtinių Tautų Europos ekonomikos komisijos taisyklės Nr. 29 „Suvienodintos nuostatos dėl transporto priemonių patvirtinimo, atsižvelgiant į komercinių transporto priemonių kabinos keleivių apsaugą“
   (Tekstas svarbus EEE)
   (2012/142/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. lapkričio 27 d. Tarybos sprendimą 97/836/EB dėl Europos bendrijos prisijungimo prie Jungtinių Tautų Europos ekonominės komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (pataisytas 1958 m. susitarimas) (1), ypač į jo 3 straipsnio 3 dalį ir 4 straipsnio 2 dalies antrąją įtrauką,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (2),
   kadangi:
   
               (1)
            
            
               Jungtinių Tautų Europos ekonominės komisijos (JTEEK) taisyklės Nr. 29 „Suvienodintos nuostatos dėl transporto priemonių patvirtinimo, atsižvelgiant į komercinių transporto priemonių kabinos keleivių apsaugą“ (3) (JTEEK taisyklė Nr. 29) norminiais reikalavimais ketinama pašalinti pataisyto 1958 m. susitarimo susitariančiųjų šalių tarpusavio prekybos motorinėmis transporto priemonėmis technines kliūtis ir užtikrinti aukštą keleivių saugumo lygį;
            
         
               (2)
            
            
               Sąjunga, prisijungusi prie pataisyto 1958 m. susitarimo, prisijungė prie riboto skaičiaus JTEEK taisyklių, išvardytų Sprendimo 97/836/EB II priede; JTEEK taisyklė Nr. 29 į tą sąrašą neįtraukta;
            
         
               (3)
            
            
               atsižvelgiant į JTEEK taisyklės Nr. 29 vėlesnius pakeitimus ir į 2009 m. liepos 13 d. Europos Parlamento ir Tarybos reglamentą (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (4), kuriame numatyta, kad Sąjunga turi atsižvelgti į JTEEK taisyklę Nr. 29, ta JTEEK taisyklė turėtų būti įtraukta į ES variklinių transporto priemonių tipo patvirtinimo sistemą,
            
         PRIĖMĖ ŠĮ SPRENDIMĄ:
   1 straipsnis
   Jungtinių Tautų Europos ekonominės komisijos taisyklė Nr. 29 „Suvienodintos nuostatos dėl transporto priemonių patvirtinimo, atsižvelgiant į komercinių transporto priemonių kabinos keleivių apsaugą“ yra patvirtinama.
   2 straipsnis
   Jungtinių Tautų Europos ekonominės komisijos taisyklė Nr. 29 „Suvienodintos nuostatos dėl transporto priemonių patvirtinimo, atsižvelgiant į komercinių transporto priemonių kabinos keleivių apsaugą“ įtraukiama į ES variklinių transporto priemonių tipo patvirtinimo sistemą.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
   4 straipsnis
   Apie šį sprendimą Komisija praneša Jungtinių Tautų Generaliniam sekretoriui.
   
      Priimta Briuselyje 2012 m. vasario 14 d.
      
         
            Tarybos vardu
         
         
            Pirmininkas
         
         M. LIDEGAARD
      
   
   
      (1)  OL L 346, 1997 12 17, p. 78.
   
      (2)  2012 m. sausio 19 d. pritarimo procedūra (dar nepaskelbta Oficialiajame leidinyje).
   
      (3)  OL L 304, 2010 11 20, p. 21.
   
      (4)  OL L 200, 2009 7 31, p. 1.